THAI เข้าร่วมงานเทศกาลไทย กรุงโตเกียว
THAI เข้าร่วมงานเทศกาลไทย กรุงโตเกียว ณ สวนสาธารณะโยโยหงิ เขตชิบูยะ กรุงโตเกียว ประเทศญี่ปุ่น
27 พ.ค. 2562

นางวรางคณา ลือโรจน์วงศ์ (ที่ 3 จากซ้าย) กรรมการผู้จัดการฝ่ายครัวการบิน และ นายอานุภาพ กิตติกุล (ที่ 2 จากซ้าย) ผู้จัดการทั่วไป ประจำประเทศญี่ปุ่น และอเมริกา บริษัท การบินไทย จำกัด (มหาชน) หรือ THAI เป็นผู้แทนบริษัทฯ เข้าร่วมงานเทศกาลไทย (Thai Festival 2019) เนื่องในโอกาสที่ครัวการบินไทยได้รับเกียรติจากสถานเอกอัครราชทูตไทย ณ กรุงโตเกียว ประเทศญี่ปุ่น ให้เป็นผู้ให้บริการอาหารไทยแก่แขกผู้มีเกียรติในงานฯ ณ สวนสาธารณะโยโยหงิ เขตชิบูยะ กรุงโตเกียว ประเทศญี่ปุ่น
ทั้งนี้ งานเทศกาลไทย จัดขึ้นโดยสถานเอกอัครราชทูตไทย ณ กรุงโตเกียว เป็นประจำทุกปี เพื่อเผยแพร่วัฒนธรรมไทย โดยปีนี้มีผู้เข้าชมงานกว่า 300,000 คน ภายในงานมีร้านอาหารไทย รวมถึงการแสดงศิลปวัฒนธรรมไทยต่างๆ โดยในปีนี้ครัวการบินไทยได้รังสรรค์เมนู อาทิ แกงเขียวหวานไก่ และพะแนงเนื้อ จากน้ำแกงเอื้องหลวงรูปโฉมใหม่ ให้บริการภายในงาน
นอกจากนี้ ครัวการบินไทยจะเปิดตัวผลิตภัณฑ์น้ำแกงเอื้องหลวงดังกล่าวในงาน THAIFEX World of Food Asia 2019 ระหว่างวันที่ 28 พฤษภาคม – 1 มิถุนายน 2562 ณ Thai Catering บูธ Z-25 Hall 8 อิมแพคอารีนา เมืองทองธานี
 